145. löggjafarþing 2015–2016.

Þingskjal 1129 — 691. mál.

Fyrirspurn

til umhverfis- og auðlindaráðherra um tillögur að breytingum á byggingarreglugerð.

Frá Svandísi Svavarsdóttur.

1.	Hefur farið fram kostnaðarmat á áhrifum tillagna umhverfis- og auðlindaráðuneytisins að breytingum á byggingarreglugerð nr. 112/2012 sem fela í sér að dregið verði úr hönn
unarkröfum húsnæðis til að tryggja aðgengi allra, og ef svo er, hvað felur það kostnaðar
mat í sér?

2.	Hvaða sjónarmið telur ráðherra að réttlætt geti tillögur um að útiloka hluta landsmanna frá aðgengi að íbúðarhúsnæði og hvernig telur ráðherra að þessi ákvörðun samræmist almennum mannréttinda- og jafnréttissjónarmiðum og ákvæðum samnings Sameinuðu þjóðanna um réttindi fatlaðs fólks sérstaklega?

3.	Telur ráðherra að breytingartillögur ráðuneytisins varðandi byggingarreglugerð sam
ræmist þeirri stefnu að aldraðir – sem sumir stríða við hreyfihömlun – búi sem lengst í heimahúsum?

4.	Telur ráðherra að tillögur að breytingum samræmist gildandi lögum, þar á meðal stjórnarskrá, og alþjóðlegum skuldbindingum Íslands um réttindi fatlaðs fólks og hvernig rökstyður ráðherra álit sitt?

Skriflegt svar óskast.